text: Demonstration mod tvangsflytning
  09 september 2013 kl. 15.58
  Vrede borgere demonstrerede i eftermiddags foran rådhuset i Fredericia. De føler, at nogle ældre borgere er blevet tvangsforflyttede.
  Fredericias Byråd vil tvangsflytte en gruppe ældre fra deres kollektiv i den centrale del af byen.
  Beboere og frivillige hjælpere har samlet 3000 underskrifter, som blev afleveret til borgmester Kenny Bruun Olsen i begyndelsen af august.
  Men politikerne har indtil videre stået fast på beslutningen.
  TV SYD sender i aften direkte fra Fredericia, hvor byrådsmedlemmerne diskuterer sagen.
  